[{"text_idx": "#000006", "text": "Mae\u2019r ti\u0302m trwsio cyrff cerbydau modur arbenigol yng Ngholeg Pontardawe (rhan o grw\u0302p Colegau NPTC) ar ben eu digon, ar o\u0302l cael ei enwi\u2019n Addysgwr y Flwyddyn yng Ngwobrau Bodyshop Live 2019."}, {"text_idx": "#000007", "text": "Cawsant y wobr pan ddathlodd cylchgrawn Bodyshop y gorau a\u2019r disgleiriaf yn y diwydiant atgyweirio gwrthdrawiadau gyda chinio mawreddog ar ddiwedd y gynhadledd yn Bodyshop Live! 2019 \u2013 y digwyddiad arddangos a gwobrwyo uchaf ei barch yn y sector."}, {"text_idx": "#000008", "text": "Cafodd y ti\u0302m ei enwebu gan Chris Bentley o INDASA Abrasives, a ddefnyddiodd gyfleuster y Coleg i gynnal gweithdy gyda\u2019r cwmni\u0308au Independent Paint Supplies a FMP yn yr ardal leol. Gwnaeth y cyfleusterau a oedd ar gael yn y coleg, yr offer o\u2019r radd flaenaf a sut yr oedd y cyfleuster yn cael ei redeg y fath argraff arno ei fod yn teimlo nad oedd ganddo ddewis ond enwebu\u2019r ti\u0302m."}, {"text_idx": "#000009", "text": "Cyflwynwyd 19 o wobrau annibynnol i unigolion a sefydliadau ar draws y diwydiant atgyweirio gwrthdrawiadau cyfan, gan gynnwys prentisiaid ac uwch dechnegwyr, aseswyr, yswirwyr, darparwyr gwasanaethau cwsmeriaid, addysgwyr, a siopau cyrff cerbydau mawr a bach."}, {"text_idx": "#000010", "text": "Mae gwobr addysgwr y flwyddyn yn arddangos yr enghreifftiau gorau o sefydliadau sy\u2019n hyfforddi\u2019r genhedlaeth nesaf, yn codi safonau\u2019r diwydiant ac yn cynhyrchu\u2019r sylfaen sgiliau sy\u2019n hanfodol ar gyfer dyfodol y diwydiant. Gallai cylchgrawn Bodyshop weld bod Canolfan Ragoriaeth Grw\u0302p Colegau NPTC ar gyfer Atgyweirio Cerbydau Modur a Chyrff Cerbydau Modur yn meddu ar ddigonedd o hynny."}, {"text_idx": "#000012", "text": "Mae\u2019n anhygoel meddwl o fewn ei flwyddyn gyntaf i\u2019r prentis ailorffennu cerbydau, Joshua Jones o siop cyrff modur Scuffed Up yn Abertawe, ennill y fedal arian yn rownd derfynol World Skills Wales. Aeth ymlaen i gystadlu yn rowndiau cymhwyso World Skills UK (yn un o ddim ond deunaw o\u2019r prentisiaid gorau yn y DU ) a gynhaliwyd yng nghanolfan hyfforddi ryngwladol 3M yn Atherstone yn Swydd Warwig lle enillodd le yn rownd derfynol y DU o World Skills Live (un o chwe chystadleuydd yn y rownd derfynol yn y DU gyfan) yn NEC Birmingham, i\u2019w chynnal ym mis Tachwedd. Mae hyn yn profi ansawdd yr addysgu sydd ar gael yn y ganolfan."}, {"text_idx": "#000013", "text": "Dywedodd Richard Hutchins, darlithydd ar gyfer atgyweirio ac ailorffennu cyrff cerbydau, fod y ti\u0302m cyfan mewn sioc pan gyhoeddwyd enw\u2019r Coleg. \u201cDoedden ni ddim yn gallu credu\u2019r peth. Roedden ni yn erbyn rhai o\u2019r darparwyr hyfforddiant gorau yn y DU, ac mae ennill yn hollol anghredadwy. Rwyf i a\u2019r ti\u0302m yn ymroddedig iawn ac yn angerddol am y diwydiant ac rwy\u2019n credu bod y wobr hon yn cydnabod yr holl waith caled a brwdfrydedd yr ydym wedi\u2019i ddangos er mwyn sicrhau bod y ganolfan newydd yn llwyddiant.\u201d"}, {"text_idx": "#000015", "text": "Os ydych yn angerddol am geir, gan ymddiddori mewn atgyweirio cyrff cerbydau, chwistrellu ceir gyda\u2019r dyluniadau diweddaraf neu adfer moduron clasurol i\u2019w harddwch blaenorol, yna chwiliwch am NPTC Group neu ffoniwch 01639 648000."}, {"text_idx": "#000016", "text": "We pride ourselves on offering an excellent user experience for our customers and clients when partaking in a part-time or professional training course with us.\nA few words from our clients & customers\nIf you would like further information on how the Business Development Unit can upskill you or your business, please contact us by clicking the below button to arrange a visit from our Business Engagement Advisors.\nClick here to book a visit"}, {"text_idx": "#000017", "text": "We pride ourselves on offering an excellent user experience for our customers and clients when partaking in a part-time or professional training course with us."}, {"text_idx": "#000018", "text": "If you would like further information on how the Business Development Unit can upskill you or your business, please contact us by clicking the below button to arrange a visit from our Business Engagement Advisors."}]